กลุ่มพลังงานหนุน SET ปิดเช้าบวก 4 จุด แนะจับตาผลประชุมกนง.บ่ายนี้
กลุ่มพลังงานหนุน SET ปิดเช้าบวก 4 จุด แนะจับตาผลประชุมกนง.บ่ายนี้ โดยดัชนีช่วงเช้าปิดที่ระดับ 1,314.12 จุด เพิ่มขึ้น 4.17 จุด หรือ 0.32% มูลค่าการซื้อขาย 3.26 หมื่นล้านบาท
20 พ.ค. 2563

ผู้สื่อข่าวรายงานว่า ดัชนีช่วงเช้าปิดที่ระดับ 1,314.12 จุด เพิ่มขึ้น 4.17 จุด หรือ 0.32% มูลค่าการซื้อขาย 3.26 หมื่นล้านบาท 
10 หุ้นดันดัชนีเช้านี้

ด้าน นายชัยยศ จิวางกูร ผู้ช่วยผู้อำนวยการฝ่ายวิเคราะห์หลักทรัพย์ บล.กรุงศรี เปิดเผยว่า ตลาดหุ้นไทยเช้านี้แกว่งแคบในลักษณะของการพักฐานหลังจากขึ้นไปมากแล้ว โดยตลาดบ้านเรายังเคลื่อนไหวในแดนบวกได้ จากการประชุมคณะกรรมการนโยบายการเงิน (กนง.) ในวันนี้ ตลาดคาดว่าจะมีการปรับลดอัตราดอกเบี้ยนโยบาย 0.25% เพื่อกระตุ้นเศรษฐกิจ ทำให้มีแรงเก็งกำไรเข้ามาบ้าง
ขณะที่ตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบ หลังจากที่มีข่าวออกมาว่า ผลทดลองวัคซีนของบริษัท Moderna ยังไม่ชัดเจนพอที่จะประเมินประสิทธิภาพในการต้านไวรัสโควิด-19 ส่งผลให้ดาวโจนส์ปรับตัวลงเมื่อคืนที่ผ่านมา
สำหรับแนวโน้มการลงทุนในช่วงบ่ายนี้ นายชัยยศ กล่าวว่า ตลาดฯคงจะแกว่งตัวคล้ายช่วงเช้า โดยให้กรอบการแกว่งไว้ที่ 1,300-1,320 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC    มูลค่าการซื้อขาย  1,647.81 ล้านบาท  ปิดที่   76.50 บาท เพิ่มขึ้น  3.25 บาท
BGRIM   มูลค่าการซื้อขาย  1,189.11 ล้านบาท  ปิดที่   50.00 บาท เพิ่มขึ้น  2.50 บาท
MINT    มูลค่าการซื้อขาย  1,124.23 ล้านบาท  ปิดที่   17.60 บาท ลดลง   0.40 บาท
WHA     มูลค่าการซื้อขาย  1,090.65 ล้านบาท  ปิดที่    3.04 บาท เพิ่มขึ้น  0.24 บาท
ADVANC  มูลค่าการซื้อขาย    950.14 ล้านบาท  ปิดที่  192.00 บาท เพิ่มขึ้น  2.50 บาท